Saskaņā ar Valsts ieņēmumu dienesta 2024. gada 12. janvāra rīkojumu Nr. 11/f “Par iepirkumu komisijas izveidošanu materiāli tehniskā nodrošinājuma un pakalpojumu saņemšanai” (turpmāk – Komisija) izveidotās Komisijas 2024. gada 20. marta

**pamatojums par līdzdarbības līguma slēgšanu**

**PAR KATLUMĀJAS IZMANTOŠANU VALSTIJ PIEKRITĪGĀS MANTAS - TABAKAS IZSTRĀDAJUMU IZNĪCĪNĀŠANAI**

Valsts ieņēmumu dienests (turpmāk – VID) papildus nodokļu (nodevu) administrēšanai saskaņā ar likuma “Par Valsts ieņēmumu dienestu” 8.panta 3.punktā noteikto uzskaita valstij piekritīgo mantu, nodrošina kontroli par tās novērtēšanu, realizāciju, nodošanu bez maksas, iznīcināšanu un ieņēmumu iemaksu valsts budžetā.

Kārtību, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā nosaka Ministru kabineta 2013.gada 26.novembra noteikumi Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk – MK noteikumi Nr. 1354).

Saskaņā ar MK noteikumu Nr. 1354 38.2.apakšpunktā noteikto valstij piekritīgo mantu – tabakas izstrādājumus iznīcina, tos sadedzinot putekļveida kurināmā kurtuvēs vai katlumājās, kurās par kurināmo izmanto cieto kurināmo un kuras aprīkotas ar dūmgāzu cieto daļiņu uztveršanas iekārtām.

Saskaņā ar Ministru kabineta 2014.gada 17.jūnija noteikumu Nr.317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” (turpmāk – MK noteikumi Nr.317) 2.punktā noteikto iestāde var pilnvarot privātpersonu veikt valsts pārvaldes uzdevumu, noslēdzot deleģēšanas līgumu vai līdzdarbības līgumu.

Ņemot vērā, ka paredzamā līdzdarbības līguma līgumcena nepārsniedz 14228 *euro*, tika noskaidroti potenciālie līdzdarbības līguma slēdzēji, un tie tika uzaicināti iesniegt pieteikumu līdzdarbības līguma slēgšanai. Ņemot vērā paredzamo līdzdarbības līgumcenu un to, ka līdzdarbības līguma termiņš nepārsniedz vienu gadu, par nodomu slēgt līdzdarbības līgumu netika sniegts pamatots iesniegums augstākai iestādei.

VID 2024.gada aprīlī slēgs līdzdarbības līgumu ar SIA “RETTENMEIER BALTIC TIMBER” par putekļveida kurināmā katlumājas, kurā par kurināmo izmanto cieto kurināmo un kura aprīkota ar dūmgāzu cieto daļiņu uztveršanas iekārtām, izmantošanu valstij piekritīgās mantas – tabakas izstrādājumu iznīcināšanai.

SIA “RETTENMEIER BALTIC TIMBER” ir vienīgais pretendents, kurš iesniedza pieteikumu par līdzdarbības līguma slēgšanu. Atbilstoši MK noteikumu Nr.317 19.punktam, izvērtējot SIA “RETTENMEIER BALTIC TIMBER” piedāvājumu, tika konstatēts, ka tās kvalifikācija, resursi, kā arī iesniegtais piedāvājums atbilst uzaicinājuma nosacījumiem.

Līdzdarbības līguma termiņš 1 gads no līguma parakstīšanas brīža. Samaksa par līguma izpildi nav paredzēta, jo SIA “RETTENMEIER BALTIC TIMBER” apņemas sniegt minēto pakalpojumu bez atlīdzības.